ai4bharat/Pralekha huggingface dataset:
कौशल्य विकास आणि उद्यमशीलता मंत्रालय
संपूर्ण भारतात 200 ठिकाणी पंतप्रधान राष्ट्रीय शिकाऊ उमेदवार प्रशिक्षण मेळावा आयोजित केला जाणार
उमेदवार प्रशिक्षण मेळावाद्वारे आजपर्यंत 67,035 शिकाऊ उमेदवार प्रशिक्षण संधी उपलब्ध करून देण्यात आल्या
नोकरीच्या संधींना प्रोत्साहन देण्यासाठी मेळाव्यामध्ये 36+ उद्योग, 500+ व्यापार आणि 1000+ व्यवसायांचा समावेश असेल
करिअरच्या संधी आणि व्यावहारिक प्रशिक्षणाला प्रोत्साहन देण्यासाठी, पंतप्रधान कौशल्य भारत अभियानाचा एक भाग म्हणून, कौशल्य विकास आणि उद्योजकता मंत्रालयाच्या वतीने 11 जुलै 2022 रोजी पंतप्रधान राष्ट्रीय शिकाऊ उमेदवार प्रशिक्षण मेळावा आयोजित करण्यात आला आहे. आतापर्यंत, 1,88,410 उमेदवारांनी शिकाऊ उमेदवार प्रशिक्षण मेळाव्यात भाग घेतला आहे आणि आजपर्यंत 67,035 शिकाऊ उमेदवार प्रशिक्षणाच्या संधी या मंचाच्या माध्यमातून देण्यात आल्या आहेत. एक दिवसीय मेळाव्यात 36 क्षेत्रे आणि 1,000 हून अधिक कंपन्या आणि 500 विविध प्रकारचे व्यवसाय सहभागी असणार आहेत. कौशल्य विकास आणि उद्योजकता मंत्रालय 200+ ठिकाणी हा मेळावा आयोजित करून, शिकाऊ उमेदवार प्रशिक्षणाद्वारे उमेदवारांना त्यांच्या कारकिर्दीला आकार देण्याची संधी उपलब्ध करून देईल.
सहभागी होण्यासाठी उमेदवारांकडे 5 वी-12वी उत्तीर्ण प्रमाणपत्र, कौशल्य प्रशिक्षण प्रमाणपत्र, आयटीआय पदविका किंवा पदवीधर असणे आवश्यक आहे.शिवाय, तरुण आणि महत्त्वाकांक्षी मनुष्यबळाला वेल्डिंग, इलेक्ट्रिकल वर्क, हाउसकीपिंग, ब्युटीशियन, मेकॅनिक वर्क आणि बरेच 500+ व्यवसाय निवडता येतील. उमेदवारांना राष्ट्रीय व्यावसायिक शिक्षण आणि प्रशिक्षण परिषद - मान्यताप्राप्त प्रमाणपत्रे देखील प्राप्त करता येतील, प्रशिक्षणानंतर त्यांची रोजगारक्षमता सुधारेल. प्रशिक्षण आणि व्यावहारिक कौशल्ये याद्वारे त्यांची क्षमता शोधण्यात आणि विकसित करण्यात नियोक्त्यांना सहाय्य्य करत असताना ,कंपन्यांना अधिक प्रशिक्षणार्थी नियुक्त करण्यासाठी प्रोत्साहित करणे हा या मेळाव्यामागील प्रमुख उद्देश आहे.
"आम्हाला आशा आहे की शिकाऊ उमेदवार प्रशिक्षण मेळावा देशभरातील प्रतिभावान व्यक्तींना नोकरीच्या अतिरिक्त संधी उपलब्ध करून देईल.", असे पंतप्रधान राष्ट्रीय शिकाऊ उमेदवार प्रशिक्षणार्थी मेळाव्याबद्दल आपले मत व्यक्त करताना, कौशल्य विकास आणि उद्योजकता मंत्रालयाचे सचिव राजेश अग्रवाल यांनी सांगितले.
कौशल्य विकासाअंतर्गत शिकाऊ उमेदवार प्रशिक्षण हे सर्वात शाश्वत मॉडेल आहे आणि कौशल्य भारत अंतर्गत मोठ्या प्रमाणात याला प्रोत्साहन मिळत आहे. राष्ट्रीय शिकाऊ उमेदवार प्रशिक्षण प्रोत्साहन योजना  अंतर्गत थेट लाभ हस्तांतरणाच्या माध्यमातून  अलीकडेच पहिल्या संचातील शिकाऊ प्रशिक्षणार्थी उमेदवारांना त्यांच्या खात्यात विद्यावेतन अनुदान प्राप्त झाले आहे.
पंतप्रधान राष्ट्रीय शिकाऊ उमेदवार प्रशिक्षण मेळाव्यामध्ये सहभागी कंपन्यांना संभाव्य शिकाऊ उमेदवारांना एकाच व्यासपीठावर भेटण्याची आणि प्रत्यक्ष स्थळी उमेदवार निवडण्याची संधी मिळणार आहे. शिवाय, किमान चार कर्मचारी असलेले लघु-उद्योग या मेळावादरम्यान शिकाऊ प्रशिक्षणार्थी उमेदवार नियुक्त करू शकतात.भविष्यातील शैक्षणिक अभ्यासक्रमांसाठी विद्यार्थ्यांनी संकलित केलेले विविध श्रेयांक जोडणारी क्रेडिट बँक संकल्पना देखील लवकरच त्याचाशी जोडली जाणार आहे.
इच्छुक उमेदवार https://dgt.gov.in/appmela2022/ किंवा https://www.apprenticeshipindia.gov.in/ ला भेट देऊन मेळाव्यासाठी नोंदणी करू शकतात आणि मेळाव्याचे जवळचे ठिकाण शोधू शकतात.
गृह मंत्रालय
केंद्रीय गृह आणि सहकार मंत्री अमित शहा यांच्या हस्ते आज नवी दिल्ली येथे "CAPF eAWAS" वेब पोर्टलचे उद्घाटन
नवी दिल्ली, 1 सप्टेंबर 2022
केंद्रीय गृह आणि सहकार मंत्री, अमित शहा यांनी आज नवी दिल्ली येथे "CAPF e-AWAS" वेब पोर्टलचे उद्घाटन केले. यावेळी गृहराज्यमंत्री, नित्यानंद राय आणि अजय कुमार मिश्रा, केंद्रीय गृह सचिव, सचिव, सीमा व्यवस्थापन आणि विविध केंद्रीय सशस्त्र पोलीस दलांचे महासंचालक आणि एनएसजी यांच्यासह अनेक मान्यवर उपस्थित होते.
आपल्या भाषणात अमित शहा म्हणाले की, केंद्रीय सशस्त्र पोलीस दल हे नेहमीच देशाच्या अंतर्गत सुरक्षेचा मजबूत आधारस्तंभ राहिले आहेत आणि त्यांच्या जवानांसाठी हा दिवस अत्यंत महत्त्वाचा आहे. पंतप्रधान नरेंद्र मोदी यांच्या नेतृत्वाखाली विकासाचे नवे पर्व सुरू झाले आहे आणि भारत जागतिक उत्पादन केंद्र बनत आहे आणि अंतर्गत सुरक्षा सुनिश्चित करणार्या केंद्रीय सशस्त्र पोलीस दलातील जवानांची यामध्ये मोठी भूमिका आहे. ते म्हणाले की, स्वातंत्र्यानंतर आजपर्यंत 35,000 हून अधिक पोलीस कर्मचाऱ्यांनी अंतर्गत सुरक्षा सुनिश्चित करताना आपले प्राण गमावले आहेत आणि त्यांच्या बलिदानामुळे नागरिक सुरक्षिततेच्या भावनेने शांत झोपतात. ते म्हणाले की, आज सुरू करण्यात आलेले सीएपीएफ ई-आवास पोर्टल हे त्याच दिशेने आणखी एक पाऊल आहे.
केंद्रीय गृहमंत्र्यांनी सांगितले की, केंद्रीय सशस्त्र पोलीस दलात एक प्रणाली तयार करण्यात आली आहे ज्याअंतर्गत ज्या जवानांसाठी घरे बांधण्यात आली होती त्यांनाच त्या घरांचा ताबा देण्यात येईल. यामुळे हजारो घरे रिकामी होती. ई-आवास पोर्टलद्वारे यात आता बदल झाला आहे आणि इतर केंद्रीय सशस्त्र पोलीस दलातील कर्मचार्यांसाठी देखील ही रिकामी घरे उपलब्ध होणार आहेत.
अमित शहा म्हणाले की, केंद्रीय सशस्त्र पोलीस दल कर्मचार्यांच्या बदल्यात पारदर्शकता आणण्यासाठी ई-ट्रान्सफर सॉफ्टवेअर विकसित करण्यात आले आहे. सध्या इंडो-तिबेटियन सीमा पोलीस आणि केंद्रीय औद्योगिक सुरक्षा दल यांनी प्रायोगिक तत्त्वावर हे सॉफ्टवेअर वापरण्यास सुरुवात केली आहे. ई-ट्रान्सफर सॉफ्टवेअर, हे जवानांचे वय आणि तब्येतीनुसार त्यांच्या तैनातीशी निगडित आहे.S.Kane/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 137
पंतप्रधान कार्यालय
पंतप्रधान नरेंद्र मोदी यांनी सर्व नागरिकांना विशेषत: तमिळ नागरिकांना पोंगल सणाच्या दिल्या शुभेच्छा
पोंगल सणाच्या निमीत्ताने पंतप्रधान नरेंद्र मोदी यांनी सर्व नागरिकांना विशेषत: तमिळ बांधवांना शुभेच्छा दिल्या आहेत.
पंतप्रधान नरेंद्र मोदी यांचा ट्विटर संदेश;
"पोंगल सणाच्या सर्वांना, विशेषत: जगभरातील तमिळ नागरिकांना शुभेच्छा. हा सण आपल्या जीवनात आनंद आणि उत्तम आरोग्य घेऊन येवो ही सदिच्छा.
अंतराळ विभाग
इस्रोच्या संशोधनाला सहाय्य करण्यासाठी देशात आणखी संशोधन केंद्रे स्थापन करण्याचा सरकारचा मानस - केंद्रीय मंत्री डॉ जितेंद्र सिंह
पृथ्वीच्या शास्त्रीय अभ्यासासाच्या दृष्टीने ‘नासा -इस्रोसिंथेटिक अपर्चर रडार ’ नावाची उपग्रह मोहीम साकार करण्यासाठी इस्रो नासासोबत संयुक्तपणे कार्यरत - केंद्रीय मंत्र्यांनी दिली माहिती
नवी दिल्ली, 6 एप्रिल 2022
केंद्रीय राज्यमंत्री  विज्ञान आणि तंत्रज्ञान; राज्यमंत्री  पृथ्वी विज्ञान; पंतप्रधान कार्यालय, कार्मिक, सार्वजनिक तक्रारी, निवृत्तीवेतन अणुऊर्जा आणि अंतराळ राज्यमंत्री डॉ जितेंद्र सिंह यांनी आज लोकसभेत एका प्रश्नाच्या लेखी उत्तरात, इस्रोच्या 2022 मध्ये नियोजित आगामी अंतराळ मोहिमांचा तपशील सांगितला, तो खालीलप्रमाणे :
- 2 ध्रुवीय उपग्रह प्रक्षेपक  मोहिमांमध्ये 1 समर्पित व्यावसायिक मोहीम आणि ईओएस -06 पृथ्वी निरीक्षण उपग्रह प्रक्षेपित करण्यासाठी एका मोहिमेचा समावेश
- इस्रोच्या छोट्या उपग्रह प्रक्षेपकाची  2 विकासात्मक उड्डाणे
- एनएव्हीआयसीसाठी एनव्हीएस-01 दिशादर्शक उपग्रह प्रक्षेपित करण्यासाठी 1 भूस्थिर उपग्रह प्रक्षेपक  मोहीम
- 1 दळणवळण उपग्रह मोहीम  व्यावसायिक ग्राहकांसाठी खरेदी केलेल्या प्रक्षेपणाद्वारे
- 1 भूस्थिर उपग्रह प्रक्षेपक-मार्क III  मोहीम, जी एक समर्पित व्यावसायिक मोहीम आहे
इस्रोच्या संशोधनाला सहाय्य करण्यासाठी देशात आणखी संशोधन केंद्रे स्थापन करण्याचा सरकारचा मानस आहे. विद्यमान अंतराळ तंत्रज्ञान इनक्युबेशन केंद्र, अंतराळ प्रादेशिक अकादमी केंद्राला दरवर्षी जास्तीत जास्त 200 लाख रुपयांचे अनुदान प्राप्त होईल आणि नवीन प्रस्तावित विभागांकडून देखील याप्रमाणेच मार्गदर्शक तत्त्वे स्वीकारली जातील, अशी माहितीही केंद्रीय मंत्री डॉ जितेंद्र सिंह यांनी दिली.
प्रोग्रॅमॅटिक प्राधान्यक्रमांना पुढे नेण्यासाठी भारतीय अंतराळ कार्यक्रमाची क्षमता वाढवणे, अवकाश विज्ञान आणि पृथ्वी निरीक्षण माहिती संच वाढवणे, ग्राउंड स्टेशन नेटवर्कची व्याप्ती वाढवणे, संयुक्त प्रयोगांद्वारे उत्पादने आणि सेवा सुधारणे आणि तज्ञांच्या उपलब्धतेसाठी मंच तयार करणे या उद्दिष्टांसह सरकार परदेशी अवकाश संशोधन संस्थांसोबत सहयोगी प्रकल्प राबवत आहे, असे मंत्र्यांनी सांगितले.
पृथ्वीच्या शास्त्रीय अभ्यासासाच्या दृष्टीने ‘नासा -इस्रो सिंथेटिक अपर्चर रडार ’ नावाची उपग्रह मोहीम साकार करण्यासाठी इस्रो अमेरिकेच्या नासासोबत संयुक्तपणे कार्यरत आहे अशी माहिती केंद्रीय मंत्र्यांनी दिली.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 233
ऊर्जा मंत्रालय
ग्रामीण विद्युतीकरण महामंडळाकडून लसीकरण शिबिराचे आयोजन
नवी दिल्ली, 13 मे 2021
केंद्रीय सार्वजनिक उपक्रमातील नवरत्न कंपन्यांपैकी उर्जा मंत्रालयाच्या अखत्यारित असलेल्या ग्रामीण विद्युतीकरण महामंडळ मर्यादित या उपक्रमाने आंतरराष्ट्रीय परिचारिका दिनानिमित्त अपोलो रुग्णालयाच्या मदतीने विविध विद्युतीकरण क्षेत्रात मोडणाऱ्या केंद्रीय सार्वजनिक उपक्रमातील 18 ते 45 वयोगटातील कर्मचारी तसेच त्यांच्या कुटुंबियांसाठी लसीकरण शिबिराचे आयोजन केले होते.
यावेळी, आरोग्य क्षेत्रातील कर्मचारी आणि आघाडीवरील कर्मचाऱ्यांच्या प्रति कृतज्ञता तसेच आदरभाव व्यक्त करण्यासाठी अपोलो रुग्णालयाच्या संपूर्ण वैद्यकीय पथकाचे ग्रामीण विद्युतीकरण महामंडळाच्या अधिकाऱ्यांनी टाळ्यांच्या गजरात स्वागत केले.
कंपनीचे 500 कर्मचारी आणि त्यांचे कुटुंबीय या शिबिरात लसीचा पहिला डोस घेण्यासाठी आले होते. ग्रामीण विद्युतीकरण महामंडळ देशाच्या सेवेतील मुख्य भागीदार म्हणून नेहमीच काळाच्या कसोटीवर उतरत आले आहे.
ग्रामीण विद्युतीकरण महामंडळाबद्दल माहिती: ग्रामीण विद्युतीकरण महामंडळ हा नवरत्न कंपन्यांपैकी बिगर बँकिग वित्तीय क्षेत्रातील उपक्रम असून तो भारतभरामध्ये विद्युत क्षेत्रातील निधी आणि विकास या कामांशी संलग्न आहे. 1969 मध्ये स्थापन झालेले ग्रामीण विद्युतीकरण महामंडळ या कार्यक्षेत्रात 50 हून अधिक वर्षे कार्यरत आहे. राज्य विद्युत महामंडळ, राज्य सरकारे, केंद्र/राज्य विद्युत सेवा, स्वतंत्र विद्युत निर्माण उपक्रम, ग्रामीण विदयुत सहकारी व खाजगी उपक्रम यांना ते अर्थसहाय्य पुरवते. संपूर्ण विद्युत क्षेत्र मुल्य साखळी, विद्युत निर्माण, वहन व वितरण क्षेत्रातील प्रकल्प तसेच नवीकरणीय उर्जा प्रकल्पांना अर्थसहाय्य करणे हा त्यांच्या व्यवसायाचा भाग आहे.
S.Patil/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
रेल्वे मंत्रालय
केंद्रीय मंत्रिमंडळाची छत्रपती शिवाजी महाराज टर्मिनस, मुंबईसह नवी दिल्ली आणि अहमदाबाद रेल्वे स्थानकांच्या पुनर्विकासाला मंजुरी
नवी दिल्ली, 28 सप्टेंबर 2022
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत सुमारे 10,000 कोटी रुपयांच्या गुंतवणुकीने 3 प्रमुख रेल्वे स्थानकांचा पुनर्विकास करण्याच्या भारतीय रेल्वेच्या प्रस्तावाला मंजुरी देण्यात आली.:
- नवी दिल्ली रेल्वे स्थानक;
- अहमदाबाद रेल्वे स्थानक; आणि
- छत्रपती शिवाजी महाराज टर्मिनस, मुंबई
कोणत्याही शहरासाठी रेल्वे स्थानक हे एक महत्त्वाचे आणि केंद्रीय स्थान असते. रेल्वेच्या कायापालटामध्ये रेल्वे स्थानकांच्या विकासाला पंतप्रधान नरेंद्र मोदी यांनी महत्त्व दिले आहे. आजच्या केंद्रीय मंत्रिमंडळाच्या निर्णयामुळे रेल्वे स्थानकांच्या विकासाला एक नवी दिशा मिळाली आहे. 199 रेल्वे स्थानकांच्या विकासाचे काम सध्या सुरू आहे. यापैकी 47 रेल्वे स्थानकांसाठी निविदा जारी करण्यात आल्या आहेत. उर्वरित स्थानकांच्या बृहद नियोजन आणि रचनेचे काम सुरू आहे.32 स्थानकांचे काम वेगाने प्रगतीपथावर आहे. आज नवी दिल्ली, छत्रपती शिवाजी महाराज टर्मिनस आणि अहमदाबाद रेल्वे स्थानक या तीन मोठ्या स्थानकांसाठी 10,000 कोटी रुपयांच्या गुंतवणुकीला केंद्रीय मंत्रिमंडळाने मंजुरी दिली आहे.
या रेल्वे स्थानकांच्या विकासाचे सर्वसामान्य घटक पुढीलप्रमाणे असतील:
- प्रत्येक स्थानकात किरकोळ दुकाने, कॅफेटेरिया, मनोरंजन सुविधांच्या जागांसह सर्व प्रकारच्या सुविधा एकाच ठिकाणी असलेले भरपूर जागा असलेले, एक रुफ प्लाझा  असेल.
- रेल्वे रुळांच्या दोन्ही बाजूंना स्थानकाची इमारत असल्याने शहराच्या दोन्ही बाजू या स्थानकांनी जोडलेल्या असतील.
- फूड कोर्ट, प्रतीक्षा कक्ष, लहान मुलांना खेळण्यासाठी जागा, स्थानिक उत्पादनांसाठी जागा यांसारख्या सुविधा उपलब्ध असतील.
- शहरांच्या अंतर्गत भागात असलेल्या रेल्वे स्थानकांमध्ये सिटी सेंटरसारखी जागा असेल.
- रेल्वे स्थानकांना आरामदायी करण्यासाठी योग्य प्रकारची प्रकाशव्यवस्था, रस्ता शोधण्याचे नकाशे/खुणा, ध्वनिव्यवस्था, लिफ्ट/सरकते जिने/ट्रॅव्हलेटर्स असतील.
- वाहतूक सुलभ होण्यासाठी पुरेशा पार्किंग व्यवस्थेसह बृहद आराखडा तयार करण्यात आला आहे.
- मेट्रो, बस इत्यादींसारख्या इतर परिवहन सुविधांसोबत एकात्मिकरण करण्यात येईल.
- सौर उर्जा, जल संवर्धन/पुनर्चक्रीकरण आणि सुधारित वृक्ष आच्छादनासह हरित इमारत तंत्रज्ञानाचा वापर करण्यात येईल.
- दिव्यांग स्नेही सुविधा उपलब्ध करून देण्यासाठी विशेष काळजी घेण्यात येईल.
- इंटेलिजन्ट बिल्डिंगच्या संकल्पनेवर ही स्थानके विकसित करण्यात येतील.
- आगमन आणि प्रस्थान यांची स्वतंत्र विभागणी करणारी व्यवस्था असेल. गोंधळरहित फलाट, सुधारित पृष्ठभाग, संपूर्णपणे आच्छादित फलाट असतील.
- सीसीटीव्ही आणि हाताळणीचे नियंत्रण यासाठी रेल्वे स्थानके सुरक्षित असतील.
- या रेल्वे स्थानकांच्या इमारती मानबिंदू असतील.S.Kane/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 134
माहिती आणि प्रसारण मंत्रालय
‘आय हॅव इलेक्ट्रिक ड्रीम्स’ चित्रपटातून दिग्दर्शक व्हॅलेंटीना मॉरेल यांनी कौटुंबिक नातेसंबंधांची गुंतागुंत आणि किशोरवयीनाचा प्रौढावस्थेकडेचा प्रवास उलगडून दाखवला आहे
हा चित्रपट नातेसंबंधांमधील गुंतागुंत आदर्श मानत नाही किंवा तिचा निषेधही करत नाही: निकोलस वोंग
गोवा/मुंबई, 27 नोव्हेंबर 2022
"हा चित्रपट प्रौढावस्थेकडील आयुष्याचा प्रवास उलगडतो , जी केवळ वय वाढण्याची एक प्रक्रिया नाही. ही एक अशी गहन प्रक्रिया आहे जी काहीवेळा त्या लोकांना एका विशिष्ट प्रकारे कमकुवत करू शकते.
या चित्रपटाची कथा नुसती वयात येणाऱ्या मुलांची कथा नाही तर त्यापेक्षाही अधिक गुंतागुंतीची आहे असं 'आय हॅव इलेक्ट्रिक ड्रीम्स' या चित्रपटाचे छायाचित्रकार निकोलस वोंग यांनी गोवा इथे 53 व्या भारतीय आंतरराष्ट्रीय चित्रपट महोत्सवात आज 'IFFI टेबल टॉक्स' सत्राला संबोधित करताना सांगितलं.
या चित्रपटात आधुनिक काळातील कोस्टा-रिका संस्कृती आणि प्रौढत्वाच्या अडचणींचे चित्रण असल्याचे सांगत निकोलस म्हणाले की हा चित्रपट लोकांना जगाच्या दुसऱ्या बाजूने कथेकडे पाहण्यात आणि त्याच वेळी कौटुंबिक मूल्ये किंवा वैश्विक भावनांशी जोडण्यास मदत करू शकतो.
ईवा या प्रमुख पात्राची कथा सांगताना, निकोलस यांनी नमूद केले की दिग्दर्शक व्हॅलेंटिना मॉरेल यांनी नैतिक निर्णयावर भर न देता आयुष्याच्या गुंतागुंतीचे प्रामाणिक चित्र सादर करण्याचा प्रयत्न केला आहे . "नैतिक निर्णय न देता , दिग्दर्शक या चित्रपटाच्या माध्यमातून प्रेक्षकांना अशा गुंतागुंतीच्या नातेसंबंधांमध्ये त्यांचे स्वतःचे स्थान तपासण्याचा प्रयत्न करायला लावतो " असे निकोलस वोंग म्हणाले.
हा चित्रपट तरुण पिढीसाठी कोणता संदेश देईल याबाबत विचारले असता निकोलस म्हणाले की हा चित्रपट प्रेमाच्या विविध छटा आणि वाढत्या वयाच्या गुंतागुंतीचे पैलू उलगडून दाखवतो. तुम्हाला आवडत असलेल्या लोकांच्या क्षमतेतील तफावत हाताळण्याची आणखी एक महत्त्वपूर्ण संकल्पना या चित्रपटात आहे. 'इवा' या नायिकेची मध्यवर्ती भूमिका करणारी 19 वर्षीय नवोदित अभिनेत्री डॅनिएला मारिन नवारोच्या कास्टिंगबाबत निकोलसने सांगितले की पटकथा आणि पात्राची तिला खूप खोलवर समज आहे. 'हे तिच्याबरोबर नैसर्गिकरित्या होते. ती खूप शांत आणि हुशार होती " असे त्यांनी सांगितले.
आय हॅव इलेक्ट्रिक ड्रीम्स मधील दृश्य
सारांश:
ईवा ही 16 वर्षांची प्रबळ इच्छाशक्ती असलेली मुलगी आहे, जी तिची आई, तिची धाकटी बहीण आणि त्यांच्या मांजरीसोबत राहते, परंतु तिला तिच्या पासून दूर गेलेल्या वडिलांसोबत जायचे आहे. पौगंडावस्थेतून जात असताना ती किशोरवयीन जीवनातील कोमलता आणि संवेदनशीलता आणि प्रौढ जगाची निर्दयता यामध्ये समतोल साधते. अशा जगात जिथे आक्रमकता आणि क्रोध स्त्री लैंगिक प्रबोधनाच्या जाणिवेत गुंफले असताना ' आय हॅव इलेक्ट्रिक ड्रीम्स’ प्रेम आणि द्वेष यामधील पुसटशी रेषा अचूक पकडतो.PIB Mumbai | G.Chippalkatti/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 141
रस्ते वाहतूक आणि महामार्ग मंत्रालय
एनएचआयने 2020-21 आर्थिक वर्षात गेल्या तीन वर्षांच्या तुलनेत सर्वाधिक लांबीच्या प्रकल्पांचे कंत्राट बहाल केले
31,000 कोटी रुपयांचे 744 किलोमीटर लांबीचे 26 प्रकल्प एप्रिल-ऑगस्ट 2020 मध्ये बहाल
नवी दिल्ली, 31 ऑगस्ट 2020
कोविड संक्रमणाच्या आव्हानात्मक परिस्थितीतही, भारतीय राष्ट्रीय महामार्ग प्राधिकरणाने  2020-21 आर्थिक वर्षात, गेल्या तीन वर्षात बहाल केलेल्या प्रकल्पांशी तुलना करता सर्वाधिक लांबीचे रस्ते प्रकल्प बहाल केले आहेत. एनएचआयने दिलेल्या माहितीनुसार, एप्रिल ते ऑगस्ट 2020 दरम्यान, एनएचआयने 744 किलोमीटर लांबीचे 26 प्रकल्प बहाल केले आहेत. 676 किलोमीटर लांबीचे प्रकल्प 2019-20 आर्थिक वर्षात, 368 किलोमीटर लांबीचे प्रकल्प 2018-19 आर्थिक वर्षात आणि 504 किलोमीटर लांबीचे प्रकल्प 2017-18 मध्ये बहाल केले होते. 26 प्रकल्पांचा भांडवली खर्च 31,000 कोटी रुपये आहे. यात बांधकाम, भूसंपादन आणि इतर बांधकाम-पूर्व खर्चाचा समावेश आहे.
एनएचआयने चालू आर्थिक वर्षात 4500 किलोमीटर महामार्गाचे कंत्राट बहाल करण्याचे उद्दिष्ट निश्चित केले आहे, यात आणखी वाढ होण्याची शक्यता आहे.
टाळेबंदीतही या क्षेत्रातील निविदाकारांमध्ये विश्वास निर्माण होण्यासाठी एनएचआयने अनेक उपक्रम हाती घेतले. कंत्राटदारांना भांडवल तुटवडा होऊ नये आणि रक्कम व्यवस्थित प्रदान करण्यासाठी कार्यालय बंद असतानाही मार्च महिन्यात टाळेबंदी असतानाही डिजीटल माध्यमांतून 10,000 कोटी रुपये वितरीत केले. चालू आर्थिक वर्षाच्या पहिल्या तिमाहीत एनएचआयने पुरवठादारांना 15,000 कोटी रुपये प्रदान केले. याव्यतिरिक्त, कंत्राटदारांना मासिक पगार दिला. या उपाययोजनांमुळे निविदाकारांचा चांगला प्रतिसाद मिळाला आणि रस्ते क्षेत्राच्या वाढीवर सकारात्मक परिणाम झाला.
संक्रमणाचे जागतिक संकट असतानाही रस्ते बहाल करण्याचे आणि महामार्ग निर्मितीचा विस्तार वाढला आहे. राष्ट्रीय महामार्ग सुविधांचा वेगाने विकास करण्यासाठी आणि राष्ट्रीय महामार्गांवर सुरक्षित, सुलभ आणि अखंड प्रवास अनुभव प्रदान करण्यास एनएचएआय कटीबद्ध आहे.
M.Chopade /S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 3 जून 2022
|
|
- 193.83 cr vaccine doses have been administered so far under Nationwide Vaccination Drive
- India's Active caseload currently stands at 21,177
- Active cases stand at 0.05%
- Recovery Rate currently at 98.74%
- 2,363 recoveries in the last 24 hours increases Total Recoveries to 4,26,22,757
- 4,041 new cases recorded in the last 24 hours
- Daily positivity rate 
- Weekly Positivity Rate 
- 85.17 cr Total Tests conducted so far; 4,25,379 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी सात वाजता आलेल्या तात्पुरत्या अहवालानुसार, भारताच्या कोविड-19 लसीकरण मोहिमेची व्याप्ती आता 193.83 कोटी  पर्यंत पोहचली आहे. 2,46,63,629 सत्रांमधून हे साध्य करण्यात आले आहे.
12 ते 14 वयोगटातील मुलामुलींसाठी कोविड- 19 लसीकरणाची मोहीम 16 मार्च 2022 रोजी सुरू करण्यात आली. आतापर्यंत 3.42 कोटी  पौगंडावस्थेतील मुलामुलींना कोविड-19 च्या लसीची पहिली मात्रा देण्यात आली आहे. त्याचप्रमाणे, 10 एप्रिल 2022 रोजी 18-39 या वयोगटातील नागरिकांसाठी खबरदारी म्हणून तिसरी मात्रा देणे सुरू करण्यात आले.
भारतात उपचार घेत असलेल्या रूग्णांची संख्या आता 21,177 इतकी असून अशा रूग्णांची संख्या एकूण देशातील पॉझिटिव्ह रूग्णांच्या 0.05 टक्के इतकी आहे.
परिणामस्वरूप, भारताचा कोविडचे रूग्ण बरे होण्याचा दर 98.74 टक्के इतका आहे. गेल्या 24 तासांत, 2,363 रूग्ण बरे झाले आहेत आणि कोरोना महासाथ सुरू झाल्यापासून रूग्ण बरे झालेल्यांची एकत्रित संख्या 4,26,22,757 इतकी आहे.
गेल्या 24 तासांत, 4,041 इतक्या नव्या रूग्णांची नोंद झाली आहे.
गेल्या 24 तासांत, एकूण 4,25,379 इतक्या कोविड-19 चाचण्या करण्यात आल्या आहेत. भारताने आतापर्यंत केलेल्या चाचण्यांची एकत्रित संख्या एकूण 85.17  कोटी इतकी आहे.
देशातील साप्ताहिक पॉझिटिव्हिटी दर सध्याच्या घडीला 0.73 टक्के इतका असून दैनंदिन पॉझिटिव्हिटी दर 0.95 टक्के इतका आहे.
इतर अपडेट्स :
G.Chippalkatti/ P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 97
संरक्षण मंत्रालय
संरक्षण सहकार्य वृद्धिंगत करण्याचा भारत आणि मलेशियाचा निर्णय
संरक्षण मंत्री राजनाथ सिंह आणि मलेशियाच्या संरक्षण मंत्र्यांची आभासी परिषद संपन्न
नवी दिल्ली, 27 जून 2022
संरक्षण मंत्री राजनाथ सिंह यांनी 27 जून 2022 रोजी मलेशियाचे वरिष्ठ संरक्षण मंत्री वाय बी दातो सेरी हिशामुद्दीन तुन हुसेन यांच्याबरोबर दुरदृष्य प्रणालीद्वारे परिषद घेतली. या बैठकीत द्विपक्षीय, प्रादेशिक आणि संरक्षण औद्योगिक सहकार्यासंबंधी विविध मुद्द्यांवर चर्चा करण्यात आली.
ऑगस्ट 2021 मध्ये वरिष्ठ संरक्षण मंत्रिपदाचा पदभार स्वीकारल्याबद्दल दातो 'सेरी हिशामुद्दीन तुन हुसेन यांचे संरक्षण मंत्र्यांनी अभिनंदन केले. दोन्ही मंत्र्यांनी भारत-मलेशिया संरक्षण सहकार्याला आणखी चालना देण्याची इच्छा व्यक्त केली.
दोन्ही मंत्र्यांनी विद्यमान संरक्षण सहकार्य उपक्रम आणि योजना तसेच विद्यमान मलेशिया भारत संरक्षण सहकार्य बैठक आराखडा  अंतर्गत सहकार्य आणखी वृद्धिंगत करण्याच्या उपाययोजनांवर चर्चा केली . पुढील बैठक जुलै 2022 मध्ये होणार आहे आणि संरक्षण क्षेत्रातील संबंध अधिक दृढ करण्यासाठी या मंचाचा वापर करण्याचा निर्णय यावेळी घेण्यात आला.
भारतीय संरक्षण उद्योग मलेशियाला कोणत्या क्षेत्रात मदत करू शकतात हे राजनाथ सिंह यांनी अधोरेखित केले. भारतीय संरक्षण उद्योगातील सुविधा आणि उत्पादनांचा प्रत्यक्ष अनुभव घेण्यासाठी त्यांनी मलेशियातील वरिष्ठ अधिकार्यांना भारत दौऱ्यावर येण्याची सूचना केली.
मलेशियाच्या वरिष्ठ संरक्षण मंत्र्यांनी शांतता मोहिमांमध्ये महिला कर्मचाऱ्यांना सहभागी करून घेण्याची गरज व्यक्त केली. दोन्ही मंत्र्यांनी या मुद्द्यावर एकमेकांशी संपर्क साधण्याबाबत सहमती दर्शवली. मानवतावादी सहाय्य आणि आपत्ती निवारण कार्यासाठी क्षमता विकसित करण्यावरही सहमती झाली.
संरक्षण मंत्र्यांनी मलेशियाच्या वरिष्ठ संरक्षणमंत्र्यांना धोरणात्मक संरक्षण संबंधांवर चर्चा करण्यासाठी त्यांच्या सोयीस्कर तारखेला भारत दौऱ्यावर येण्याचे निमंत्रण दिले.N.Chitale/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 125
विज्ञान आणि तंत्रज्ञान मंत्रालय
इनोव्हेटिव्ह स्टुडंट प्रोजेक्ट्स पुरस्कार 2020 आठी आयएनएई कडून नामांकन पत्रे आमंत्रित
नामांकन पत्रे सादर करण्याची अंतिम तारीख 31 ऑगस्ट 2020
नवी दिल्ली, 24 जून 2020
भारत सरकारच्या विज्ञान आणि तंत्रज्ञान विभागांतर्गत कार्यरत भारतीय अभियांत्रिकी राष्ट्रीय अकादमी या स्वायत्त संस्थेने इनोव्हेटिव्ह स्टुडंट प्रोजेक्ट्स पुरस्कार 2020 साठी नामांकन पत्रे मागविली आहेत.
या स्पर्धेत सहभागी होण्यासाठी तीन श्रेणीतील विद्यार्थ्यांचे प्रकल्प पात्र असतील – अंतिम वर्ष  बी.ई, बी.टेक किंवा बी.एसी  शैक्षणिक वर्ष 2019-20 साठी 31 जुलै 2020 पर्यंत पूर्ण झालेले प्रकल्प, 2019-2020 या शैक्षणिक वर्षादरम्यान 1 जुलै 2019 ते 31 जुलै 2020 पर्यंत एम.ई. किंवा एम.टेक, एम.एसी  विद्यार्थ्यांचे तपासलेले प्रबंध, 1 जून 2019 ते 31 मे 2020 पर्यंतचे तपासलेले प्रबंध पुरस्कारासाठी मान्यताप्राप्त आहेत /शिफारस केली आहे.
अभियांत्रिकी संस्थांमधील पदवीधर, पदव्युत्तर आणि डॉक्टरेट या तीन महत्वपूर्ण टप्प्यांमधील कोणत्याही विद्यार्थ्याने हाती घेतलेल्या नाविन्यपूर्ण आणि कल्पक संशोधन प्रकल्पाची निवड करण्यासाठी आयएनएईने 1998 मध्ये इनोव्हेटिव्ह स्टुडंट प्रोजेक्ट्स पुरस्काराची स्थापना केली. हा पुरस्कार विशेषत: उद्योग, संशोधन प्रयोगशाळा आणि शैक्षणिक संस्थांमधील संयुक्त प्रकल्पांना प्रोत्साहित करतो. युवा प्रतिभेला प्रोत्साहित करून त्यांना मान्यता आणि प्रोत्साहन प्रदान करण्याचा हा एक प्रयत्न आहे. गेल्या बावीस वर्षात पुरस्काराला मिळालेला प्रतिसाद बऱ्यापैकी उत्साहवर्धक असला तरी देखील अकादमीला समाज आणि व्यवसायातील मोठ्या भागापर्यंत व्यापक स्तरावर पोहोचण्याची इच्छा आहे.
नामनिर्देशन पत्र मुख्याध्यापक, अधिष्ठाता, विभाग प्रमुख, अभियांत्रिकी महाविद्यालय किंवा संस्थेचे संचालक किंवा निबंधक यांनी पाठवावे जिथे उमेदवाराने पदवी पुरस्कारासाठी आपला प्रकल्प/प्रबंध तयार केला असेल. उमेदवार सध्या कार्यरत असलेल्या संस्थेद्वारे नामनिर्देशन पत्र पाठवू नये. अभियांत्रिकी महाविद्यालय / संस्थांकडून पदवीधर, पदव्युत्तर किंवा डॉक्टरेट स्तराशी संबंधित प्रकल्प / प्रबंधासाठी अर्ज मागविण्यात आले आहेत. अर्ज सादर करण्याची अंतिम तारिक 31 ऑगस्ट 2020 आहे.B.Gokhale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
सांस्कृतिक मंत्रालय
अमूर्त सांस्कृतिक वारशाच्या संरक्षणासाठी युनेस्कोच्या 2003 परिषदेच्या आंतर-सरकारी समितीवर भारताची निवड
नवी दिल्ली, 7 जुलै 2022
अमूर्त सांस्कृतिक वारशाच्या संरक्षणासाठी युनेस्कोच्या 2003 परिषदेच्या आंतरसरकारी समितीचा सदस्य म्हणून भारताची 2022-2026 या कालावधीसाठी निवड झाली आहे. पॅरिस येथे युनेस्कोच्या मुख्यालयात झालेल्या 2003 परिषदेच्या 9व्या आमसभेदरम्यान 5 ते 7 जुलै 2022 या कालावधीत आंतरसरकारी समितीच्या निवडणुका झाल्या होत्या. केंद्रीय संस्कृती , पर्यटन आणि ईशान्य क्षेत्र विकास मंत्री जी. के. रेड्डी यांनी ही घोषणा केली.
आशिया-प्रशांत गटात रिक्त झालेल्या चार जागांवर भारत, बांगलादेश, व्हिएतनाम, कंबोडिया, मलेशिया आणि थायलंड या सहा देशांची उमेदवारी होती. उपस्थित असलेल्या आणि मतदान करणाऱ्या 155 देशांकडून भारताला 110 मते मिळाली.
2003 च्या ठरावानुसार आंतरसरकारी समितीमध्ये 24 सदस्य असतात आणि समान भौगोलिक प्रतिनिधित्व या तत्त्वांनुसार आणि क्रमानुसार परिषदेच्या सर्वसाधारण सभेत निवडले जातात. समितीचे देशांमधील सदस्य चार वर्षांच्या कालावधीसाठी निवडले जातात.
ठरावामधील उद्दिष्टांना चालना देणे, सर्वोत्तम पद्धतींवर मार्गदर्शन करणे आणि अमूर्त सांस्कृतिक वारशाच्या रक्षणासाठी उपाययोजनांवर शिफारशी करणे याचा आंतर सरकारी समितीच्या काही मुख्य कार्यांमध्ये समावेश आहे. अमूर्त वारशाचा समावेश त्यांच्या यादीमध्ये करण्यासाठी तसेच कार्यक्रम आणि प्रकल्पांच्या प्रस्तावांसाठी देशांनी सादर केलेल्या विनंत्यांचीही तपासणी ही समिती करते
R.Aghor /S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 219